কালীগঞ্জ, ঝিনাইদহ

কালীগঞ্জ বাংলাদেশের খুলনা বিভাগের একটি শহর ও কালীগঞ্জ উপজেলার সদরদপ্তর। এটি ঝিনাইদহ জেলার কালীগঞ্জ উপজেলায় চিত্রা নদীর তীরে অবস্থিত। জনসংখ্যার দিক দিয়ে এটি ঝিনাইদহ জেলার ২য় বৃহত্তম শহর।

বাংলাদেশ পরিসংখ্যান ব্যুরোর তথ্যানুযায়ী কালীগঞ্জ পৌরসভার আয়তন । ২০২২ সালের জনশুমারি ও গৃহগণনা অনুযায়ী কালীগঞ্জ পৌরসভায় ১৫,২৮৯টি খানা রয়েছে যেখানে ৫৮,৮৩৩ জন মানুষ বসবাস করেন।

 নামকরণ 
স্থানীয় একটি কালী মন্দিরে দূরদূরান্ত থেকে হিন্দু সম্প্রদায়ের লোকজন পূজা দিতে আসতেন। এটি সেইসময় একটি ব্যবসায়িক কেন্দ্র হিসেবে গড়ে ওঠে। কালী পূজা ও ব্যবসায়িক কেন্দ্র হিসেবে এটি 'কালীগঞ্জ' নামে পরিচিত লাভ করে।

 ইতিহাস 
১৮৬৩ সালে যশোর জেলার থানা হিসেবে কালীগঞ্জ থানা প্রতিষ্ঠিত হয়। ১৮৬৯ সালে নলডাঙ্গার রাজা ইন্দু ভূষণ দেব রায় নলডাঙ্গা রাজবাড়ীতে একটি মিডল ইংলিশ স্কুল প্রতিষ্ঠিত করেন, যা বর্তমানে সরকারি নলডাঙ্গা ভূষণ পাইলট মাধ্যমিক বিদ্যালয় নামে পরিচিত। পরবর্তীতে রাজা প্রমথ ভূষণ দেব রায় এটিকে মাধ্যমিক বিদ্যালয়ে (ইংলিশ হাই স্কুল) রূপান্তর করেন। বিদ্যালয়টি ১৯০৯ সালে কলকাতা বিশ্ববিদ্যালয়ের স্বীকৃতি লাভ করে। ১৯৩৫ সালে বিদ্যালয়টিকে কালীগঞ্জে স্থানান্তর করা হয়।

১৯৫১–১৯৫৪ সালে দর্শনা–খুলনা রেলপথ নির্মাণ করা হলে মোবারকগঞ্জ রেলওয়ে স্টেশন নির্মাণ করা হয়। ১৯৫৭ সালে নলডাঙ্গা ভূষণ মাধ্যমিক বিদ্যালয়কে সরকারিকরণ করা হয়।

১৯৮৩ সালের ৭ নভেম্বর কালীগঞ্জ উপজেলা গঠিত হলে এটি কালীগঞ্জ উপজেলার সদরদপ্তরে পরিণত হয়।

১৯৯০ সালে কালীগঞ্জ পৌরসভা গঠিত হয়।

 শিক্ষা 

২০২২ সালের তথ্যানুযায়ী কালীগঞ্জ পৌরসভার শিক্ষার হার শতকরা ৮২.৩৩ শতাংশ (৭ বছর এবং তার বেশি বয়সী)। পুরুষের সাক্ষরতার হার শতকরা ৮৪.৯৭ শতাংশ এবং নারীর সাক্ষরতার হার শতকরা ৭৯.৭১ শতাংশ। শিক্ষিত ব্যক্তিদের মধ্যে ৪২,১৫৩ জন জেনারেল, ৩৪৬ জন কারিগরি, ২,৭৮৭ ধর্মীয় এবং ১৪৪৮ জন অন্যান্য শিক্ষাক্ষেত্রে শিক্ষাগ্রহণ করেছেন।

 শিক্ষাপ্রতিষ্ঠান 

 সরকারি মাহ্তাব উদ্দিন ডিগ্রি কলেজ (১৯৬৬)
 সলিমুন্নেছা পাইলট মাধ্যমিক বালিকা বিদ্যালয় (১৯৫৩)
 সরকারি নলডাঙ্গা ভূষণ পাইলট মাধ্যমিক বিদ্যালয় (১৮৮২)
 মোবারকগঞ্জ চিনিকল মাধ্যমিক বিদ্যালয় (১৯৬৮)
 শোয়াইব নগর কামিল মাদ্রাসা (১৯৫৭)
 ঈশ্বরবা দাখিল মাদরাসা (১৯৭৪)

 তথ্যসূত্র 

 গ্রন্থপঞ্জি 





 বহিঃসংযোগ 






বিষয়শ্রেণী:ঝিনাইদহ জেলার জনবহুল স্থান
বিষয়শ্রেণী:বাংলাদেশের শহর